cyanic-selkie/wikianc huggingface dataset:
বড়পুকুরিয়া কয়লা দুর্নীতি
ফলাফল
বাংলাদেশ বিদ্যুৎ উন্নয়ন বোর্ড, কয়লার তীব্র ঘাটতির কারণে, ২২ জুলাই দিনাজপুরের বড়পুকুরিয়া তাপ বিদ্যুৎকেন্দ্রটি বন্ধ করে দেয়। হঠাৎ বন্ধ হয়ে যাওয়ার ফলে বাংলাদেশের উত্তর অঞ্চলে অনিয়মিত বিদ্যুৎ সরবরাহ হয় যার মধ্যে রংপুর, পঞ্চগড়, নীলফামারী, লালমনিরহাট অন্তর্ভুক্ত রয়েছে, কুড়িগ্রাম, গাইবান্ধা, দিনাজপুর ও ঠাকুরগাঁও জেলা।
কার্যক্রম পুনরায় শুরু করার অপেক্ষায় থাকা অবস্থায়, বাংলাদেশ সরকার কয়লার চাহিদা পূরণের জন্য অন্যান্য দেশের সাথে বাণিজ্য করতে চেয়েছে।
শোভা সেন
শোভা সেন (১৭ সেপ্টেম্বর ১৯২৩ – ১৩ আগস্ট ২০১৭) একজন বাঙালি মঞ্চ ও চলচ্চিত্র অভিনেত্রী। কলকাতার গণনাট্য আন্দোলনের নেত্রী থেকে ছয় দশকে এক কিংবদন্তি অভিনেত্রী হয়ে উঠেছিলেন। তিনি প্রখ্যাত বাঙালি অভিনেতা উৎপল দত্তের স্ত্রী।
জন্ম ও প্রারম্ভিক জীবন
শোভা সেনের জন্ম বৃটিশ ভারতের অধুনা বাংলাদেশের ফরিদপুরের এক ডাক্তার পরিবারে। পিতা ডা.নৃপেন্দ্রনাথ সেনগুপ্ত। কলকাতার বেথুন কলেজ থেকে স্নাতক হওয়ার পর বামমনস্ক দেবপ্রসাদ সেনকে বিবাহ করেন এবং তার সূত্রেই তিনি ভারতীয় গণনাট্য সংঘে যোগ দেন।
অভিনয় জীবন
১৯৪৪ খ্রিস্টাব্দে বিজন ভট্টাচার্যের নবান্ন নাটকে প্রধান নারীচরিত্র দিয়েই তার অভিনয় জীবনের শুরু। এরপর ১৯৫৩ খ্রিস্টাব্দে যোগ দেন লিটল থিয়েটার গ্রুপে (পরবর্তীতে পিপলস থিয়েটার গ্রুপে)। তার উল্লেখযোগ্য অভিনয় ছিল 'টিনের তলোয়ার', 'তিতুমীর', 'ব্যারিকেড'-এর মতো নাটকে। উৎপল দত্ত, শম্ভু মিত্র, বিজন ভট্টাচার্য প্রমুখ নাট্যব্যক্তিত্বের সঙ্গে অভিনয় করেছেন। কিন্তু অভিনয়কে কেন্দ্র করে তার বৈবাহিক জীবনে অশান্তির সূচনা হয় এবং পরবর্তীতে ১৯৬০ খ্রিস্টাব্দে বিচ্ছেদও ঘটে। ১৯৬১ খ্রিস্টাব্দে তার বিবাহ হয় উৎপল দত্তের সঙ্গে। মঞ্চে অভিনয় ছাড়াও তিনি একাধিক চলচ্চিত্রে অভিনয়ের পাশাপাশি প্রথম ছোটপর্দায় কাজ করেন ১৯৫৫ খ্রিস্টাব্দে প্রফুল্ল চক্রবর্তীর 'ভগবান শ্রীরামকৃষ্ণ' ছবিতে। নিমাই ঘোষের ছিন্নমূল (১৯৫০),ঋত্বিক ঘটকের নাগরিক (১৯৭৭) বেদেনী,  উৎপল দত্তের ঝড়,  মৃণাল সেনের এক অধুরি কহানী, একদিন প্রতিদিন ছবিতে অভিনয় করেছেন।
নাটকে ও ছবিতে সফল অভিনয়ের পাশাপাশি বামপন্থায় বিশ্বাসী শোভা সেন রাজনীতিতেও সক্রিয় ছিলেন। মার্ক্সবাদী কমিউনিস্ট পার্টির সঙ্গে তার নিয়মিত যোগাযোগ ছিল।
১৯৫২ খ্রিস্টাব্দে হিন্দি ছবি বাবলা-য় অভিনয়ের জন্য দেশের সেরা অভিনেত্রীর পুরস্কার লাভ করেন। ২০১০ খ্রিস্টাব্দে শোভা সেন মাদার টেরিজা আন্তর্জাতিক পুরস্কার  লাভ করেন।
রেবতি কামত
'''রেবতি এস. কামত''' (১৯৫৫-২০২০) ছিলেন দিল্লিভিত্তিক একজন ভারতীয় স্থপতি এবং পরিকল্পনাবিদ। তিনি ভারতের মৃত্তিকা স্থাপত্যশিল্পের একজন পথিকৃৎ। অন্যদিকে, ভারতের দীর্ঘতম স্টেইনলেস স্টিল কাঠামো তৈরির কৃতিত্বটিও তার।
প্রাথমিক জীবন
রেবতি কামত ওড়িশার ভুবনেশ্বরে একটি তামিল ব্রাহ্মণ পরিবারে জন্মগ্রহণ করেছিলেন। বেঙ্গালুরুর মহানদী নদীর তীরে এবং উপজাতি অঞ্চলে তিনি নিজের শৈশবকাল কাটিয়েছিলেন। সেখানে তাঁর প্রকৌশলী বাবা হীরাকুদ বাঁধে কাজ করছিলেন। এই প্রথম বছরগুলি প্রকৃতি, মানুষ এবং জীবনের ছন্দ সম্পর্কে বুঝতে তাঁর জীবনের উপর গভীর ছাপ ফেলেছিল।
কৃত্রিম নির্বাচন
thumb|right|এই মিশ্র চিহুয়াহুয়া গোত্র(Chihuahua mix) আর গ্রেট ডেইন গোত্র(Great Dane) কৃত্রিম নির্বাচনের মাধ্যমে সৃষ্ট কুকুর প্রজাতির বিচিত্র গোত্রের প্রতিনিধিত্ব করে। thumb|right|Selective breeding transformed teosinte's few fruitcases (left) into modern corn's rows of exposed kernels (right).
কৃত্রিম নির্বাচন পরীক্ষামূলক জীববিজ্ঞানের পাশাপাশি নতুন নতুন ঔষধ উদ্ভাবনের ক্ষেত্রেও ব্যবহৃত হচ্ছে।
কৃত্রিম নির্বাচন অনিচ্ছাকৃতও হতে পারে; ধারণা করা হয় যে প্রাচীন মানুষ না বুঝেই ফসলকে পোষ মানিয়েছিল।
ঐতিহাসিক বিকাশ
রোমানরা কৃত্রিম নির্বাচনের চর্চা করত। ২০০০ বছরের মত পুরনো রোমান পুস্তকগুলোতে নানা কাজের জন্য প্রাণী নির্বাচনের জন্য উপদেশ দেওয়া হয়েছিল এবং সেই পুস্তকগুলোতে আরও প্রাচীন পুস্তকের উদ্ধৃত দেওয়া হয়েছিল, যাদের রচয়িতার মধ্যে রয়েছে ম্যাগো দ্যা কারথেজিনিয়ান। পরে একাদশ শতকে ফার্সি মুসলমান বহুবিদ্যাজ্ঞ আবু রায়হান বিরুনি কৃত্রিম নির্বাচন নিয়ে আলোচনা করেন। তিনি তার ইন্ডিয়া নামক গ্রন্থে এই বিষয়ে আলোচনা করেন এবং বেশ কিছু উদাহরণ পেশ করেন।
"The agriculturist selects his corn, letting grow as much as he requires, and tearing out the remainder. The forester leaves those branches which he perceives to be excellent, whilst he cuts away all others. The bees kill those of their kind who only eat, but do not work in their beehive."
চার্লস ডারউইন প্রাকৃতিক নির্বাচন ব্যাখ্যা করার উদ্দেশ্যে এই শব্দটি উদ্ভাবন করেন। ডারউইন খেয়াল করেছিলেন যে পোষ মানানো প্রাণী ও উদ্ভিদের কিছু বিশেষ বৈশিষ্ট্য রয়েছে যা তাদের আদিম পুর্বসূরীদেরকে প্রজননে উৎসাহী করার মাধ্যমে বিকশিত করা হয়েছিল, যেসব আদিম পূর্বসূরীদের এই বৈশিষ্ট্যগুলো ছিল না তাদের প্রজনন নিরুৎসাহিত করা হয়েছিল।
ডারউইন ১৮৫৯ সালে প্রকাশিত তার অরিজিন অব স্পিসিজ গ্রন্থের চতুর্থ ও ষষ্ঠ অধ্যায়ে দু'বার শব্দটি ব্যবহার করেন। "Slow though the process of selection may be, if feeble man can do much by his powers of artificial selection, I can see no limit to the amount of change, to the beauty and infinite complexity of the co-adaptations between all organic beings, one with another and with their physical conditions of life, which may be effected in the long course of time by nature's power of selection.
We are profoundly ignorant of the causes producing slight and unimportant variations; and we are immediately made conscious of this by reflecting on the differences in the breeds of our domesticated animals in different countries,—more especially in the less civilized countries where there has been but little artificial selection."
প্রাকৃতিক নির্বাচনের সাথে বৈসাদৃশ্য
প্রাকৃতিক নির্বাচন ও কৃত্রিম নির্বাচনের অধঃস্থ জিনগত প্রক্রিয়ার মাঝে কোন পার্থক্য নেই, এবং চার্লস ডারউইন এই ধারণাটিকেই ব্যবহার করে আরও বিস্তৃত প্রাকৃতিক নির্বাচনের ধারণাটি ব্যাখ্যা করেছিলেন। নির্বাচন প্রক্রিয়াটিকে তখনই "কৃত্রিম" বলা হয় যখন কোন নির্দিষ্ট জনগোষ্ঠী কিংবা প্রজাতির বিবর্তনে মানব সংশ্লিষ্টতার গুরুত্বপূর্ণ প্রভাব থাকে। বস্তুত, অনেক বিবর্তনীয় জীববিজ্ঞানী পোষণকে(domestication) এক প্রকার প্রাকৃতিক নির্বাচন ও অভিযোজনীয় পরিবর্তন হিসেবে দেখেন যা মূলত মানুষের নিয়ন্ত্রণে থাকা প্রাণীদের মধ্যে ঘটে থাকে।
তবে পরিবেশ নিয়ন্ত্রণের মাধ্যমে অনিচ্ছাকৃতভাবে সাধিত কৃত্রিম নির্বাচন থেকে গবেষণাগারে ডিএনএ সিকোয়েন্স পরিবর্তন করে সাধিত ইচ্ছাকৃত কৃত্রিম নির্বাচন আলাদা করা জরুরী। গবেষণাগারে জিন রদলবদল করার সাথে প্রকৃতিতে ঘটমান প্রক্রিয়ার খুব কমই সাদৃশ্য রয়েছে।
গবেষণাগারে ব্যবহার
পরীক্ষামূলক জীববিজ্ঞান, বিশেষ করে অণুজীববিজ্ঞান এবং জেনেটিক্সের ক্ষেত্রে প্রায়ই নির্বাচনী শক্তিকে কাজে লাগানো হচ্ছে। জিন প্রকৌশলে একটি অতি ব্যবহৃত পদ্ধতি হল ট্রান্সফেকশন, যেখানে ব্যাকটেরিয়ার প্লাসমিড নামক গোলাকার ডিএনএতে জিন ঢুকিয়ে দেওয়া হয়। প্লাসমিডে কাঙ্ক্ষিত জিনের পাশাপাশি প্রতিবেদক জিন(reporter gene) কিংবা "নির্বাচ্য নির্দেশক"(selectable marker) থাকে, যা জীবাণুনাশক বিরোধী প্রতিরোধক্ষমতা কিংবা প্রচন্ড লবণাক্ত পরিবেশে বেড়া উঠতে পারার মত বৈশিষ্ট্য সৃষ্টি করে। কোষগুলোকে এরপর এমন একটি পরিবেশে চাষ করা হয় যেখানে তারা সাধারণ কোষগুলোকে মেরে ফেলবে কিন্তু ওই বিশেষ জিন ধারণকারী প্লাসমিডওয়ালা কোষগুলোকে ছাড় দিবে। এভাবে প্রতিবেদক জিনের ক্রিয়া থেকে বোঝা যায় কাঙ্ক্ষিত জিনটিও ঠিকমত ক্রিয়া করছে।
ঔষধ প্রস্তুতকরণ।ঔষধ প্রস্তুতকরণের ক্ষেত্রে ইন ভিট্রো নির্বাচনের সাহায্যে এপটেমার অথবা কিছু বিশেষ জৈব যৌগের প্রতি রাসায়নিক আসক্তি আছে এমন নিউক্লেইক এসিড খন্ড কৃত্রিমভাবে বিবর্তিত করা হয়।
বিবর্তনীয় শারীরবৃত্ত, আচরণগত জেনেটিক্স সহ জীববিজ্ঞান।জীববিজ্ঞানের অন্য ক্ষেত্রগুলোতেও কৃত্রিম নির্বাচন কাজে লাগানো হয়েছে, যদিও দীর্ঘ প্রজন্ম কাল এবং প্রজননসংক্রান্ত জটিলতার কারণে মেরুদন্ডী প্রাণীদের উপর এরুপ গবেষণা বেশ কষ্টসাধ্য প্রমাণিত হয়েছে।
মিতা সালিম আল শামসী
মিতা সালিম আল শামসী হচ্ছেন একজন রাজনীতিবিদ এবং সংযুক্ত আরব আমিরাত সরকারের মন্ত্রী। তিনি একজন প্রতিমন্ত্রী। মধ্যপ্রাচ্যের সবচেয়ে প্রভাবশালী আরব নারীর তালিকাতে ফোর্বস মিডিল ইস্ট তাকে তালিকায় ১৩তম স্থান দেয়।
শিক্ষা
মিতা সৌদি আরবের কিং সৌদ বিশ্ববিদ্যালয় থেকে ১৯৮০-এ তার ব্যাচেলর অফ আর্টস সম্পন্ন করেন। তিনি মিশরের আলেকজান্দ্রিয়া বিশ্ববিদ্যালয় থেকে ১৯৮৮ সালে মাস্টার্স ডিগ্রী অর্জন করেন। মিতা সমাজবিজ্ঞানে পোস্ট ডক্টরেট সম্পন্ন করেছেন।
কর্মজীবন
তিনি বেশ কয়েকটি বই লিখেছেন, যেমন: উপসাগরীয় সহযোগিতা পরিষদের রাষ্ট্রগুলোতে প্রবাসী অভিবাসন: বর্তমান সমস্যা এবং ভবিষ্যত সম্ভাবনা, জাতির জননী: ফাতিমা বিনতে মুবারক, এবং নীতিসমূহ এবং শিক্ষাদীক্ষা। তিনি আবুধাবি বিশ্ববিদ্যালয়ের ট্রাস্টি বোর্ডে নিযুক্ত ছিলেন। তিনি শিক্ষা ও বৈজ্ঞানিক গবেষণার ক্ষেত্রে আরব রাষ্ট্রগুলির জন্য ইউনেস্কোর বৈজ্ঞানিক কমিটিতে বসেছিলেন। ২০০৩ সালে তিনি আরব ব্যবস্থাপনার জন্য শেখ মোহাম্মদ বিন রশিদ আল মাকতুম পুরস্কার লাভ করেন। ২০০৮ সালে তিনি প্রতিমন্ত্রী হিসেবে সংযুক্ত আরব আমিরাতের ফেডারেল সরকারে যোগদান করেন। ২০০৮ সালে তিনি আবুধাবিতে সোর্বনে বিশ্ববিদ্যালয় স্থাপন করতে সহায়তা করেছিলেন। ফেব্রুয়ারি ২০১৬ পর্যন্ত তিনি বিবাহ তহবিলের চেয়ারপার্সন ছিলেন। তিনি পরিবার উন্নয়ন সংস্থার চেয়ারপার্সন। তিনি সংযুক্ত আরব আমিরাতের জেনারেল উইমেন্স ইউনিয়নের চেয়ারপারসন। তিনি মাতৃত্ব এবং শৈশব বিষয়ক সুপ্রিম কাউন্সিলের চেয়ারম্যান। তিনি মিয়ানমারের রোহিঙ্গাদের বিরুদ্ধে হওয়া অত্যাচারের সমালোচনা করেছেন এবং বাংলাদেশে রোহিঙ্গা শরণার্থীদের সহায়তার জন্য বাংলাদেশ সরকার কর্তৃক গৃহীত পদক্ষেপের প্রশংসা করেছেন। অক্টোবর ২০১৭-এ তিনি জেনেভায় জাতিসংঘের সম্মেলনে রোহিঙ্গা শরণার্থীদের সহায়তায় সাত মিলিয়ন ডলার প্রদানের প্রতিশ্রুতি দেন।
এসজিআর ০৫২৫-৬৬
এসজিআর ০৫২৫-৬৬ (পিএসআর বি০৫২৫-৬৬ হিসেবেও পরিচিত) হলো, বৃহৎ ম্যাগেলানিক মেঘের অতিনবতারা ধ্বংসাবশেষ ০৫২৫-৬৬.১ বা এন৪৯-এ অবস্থিত একটি সফট গামা রিপিটার। এটিই প্রথম আবিষ্কৃত কোনো এসজিআর এবং ২০১৫ সাল অনুযায়ী, এটিই এখন পর্যন্ত আমাদের ছায়াপথের বাহিরে আবিষ্কৃত একমাত্র এসজিআর।
১৯৭৯ সালের মার্চে প্রথম শনাক্ত হয়। বিভিন্ন কৃত্তিম উপগ্রহের গামা রশ্মি শনাক্তকারী যন্ত্রে এর সঙ্কেতের আগমন সময়ের পার্থক্যের পরিমাপের ভিত্তিতে এর অবস্থান চিহ্নিত হয়। থাম্ব|242x242পিক্সেল|বৃহৎ ম্যাগেলানিক মেঘ এন৪৯ এর সাথে পরিমেল সুধুমাত্র পরোক্ষ হতে পারেঃ এটি পরিষ্কারভাবে প্রতীয়মান হয় যে, এসজিআরগুলি নতুন তারা গুচ্ছে গঠিত হয়। এটি নিশ্চিত নয় যে, বিস্ফোরণ, যা এসজিআর ০৫২৫-৬৬ এর জন্ম দেয়, সেটিই এন৪৯ ধ্বংসাবশেষ উৎপন্ন করে।
জামিয়া নূরিয়া ইসলামিয়া
জামিয়া নূরিয়া ইসলামিয়া (সংক্ষেপে মাদ্রাসায়ে নূরিয়া) ঢাকা জেলার কামরাঙ্গীরচরে অবস্থিত একটি কওমি মাদ্রাসা। ১৯৬৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। এটি বেফাকুল মাদারিসিল আরাবিয়া বাংলাদেশের অন্তর্ভুক্ত। মাদ্রাসার বর্তমান মহাপরিচালক আতাউল্লাহ হাফেজ্জী।
ইতিহাস
আশরাফ আলী থানভীর শিষ্য মোহাম্মদুল্লাহ হাফেজ্জী ১৯৬৫ সালে এই মাদ্রাসাটি প্রতিষ্ঠা করেন। ধর্মীয় শিক্ষার বিভিন্ন বিষয়ে সর্বোচ্চ স্তর চালু করার প্রত্যয়ে ১ নভেম্বর ১৯৯৮ তারিখে আনুষ্ঠানিকভাবে মাদ্রাসাকে জামিয়া স্তরে উন্নীত করে ‘জামিয়া নূরিয়া ইসলামিয়া’ করা হয়েছে। মাদ্রাসার শিক্ষক সংখ্যা ৯১ জন।
প্রকাশনা
থাম্ব|প্রকাশনার প্রচ্ছদ মাদ্রাসাটি থেকে মাসিক রহমত নামে একটি মাসিক ইসলামি পত্রিকা প্রকাশিত হত, যার প্রকাশনা বর্তমানে বন্ধ রয়েছে। মোহাম্মদুল্লাহ হাফেজ্জী এই পত্রিকার প্রতিষ্ঠাতা। পত্রিকাটিতে সাধারণত কুরআন, হাদিস, ইসলামি ফিকহ, দৈনন্দিন জীবনের নানাবিধ মাসলা-মাসায়েল সহ নানাবিধ ইসলামিক প্রবন্ধ প্রকাশিত হয়। ১৯৯১ সালে আহমাদুল্লাহ আশরাফের নামে মাসিক রহমত পত্রিকার ডিক্লারেশন নেওয়া হয়। এরপর থেকে এটি অনিয়মিতভাবে প্রকাশিত হয়ে আসছে। ২০০১ থেকে ২০০৫ সাল পর্যন্ত বন্ধ থাকার পর এটি পুনরায় চালু হয়। মানযুর আহমাদ এই পত্রিকার সম্পাদক। ২০১৪ সালে এই পত্রিকায় ইসলাম ধর্মের নামে বিভিন্নভাবে উগ্র মতবাদ প্রকাশ করার অভিযোগ উঠায় পত্রিকাটি বন্ধ করে দেওয়া হয়। ২০১০ সালের দিকে একটি গোয়েন্দা সংস্থা পত্রিকাটির বিরুদ্ধে ব্যবস্থা নেওয়ার জন্য স্বরাষ্ট্র মন্ত্রণালয়ে সুপারিশ করেছিল। কারণ হিসেবে উল্লেখ করা হয়, পত্রিকায় প্রকাশিত মতামত বা লেখা জঙ্গি কিংবা উগ্র মতামত প্রচারে, উত্থানে সহযোগিতা করবে।
বিএএফ শাহীন কলেজ
বিএএফ শাহীন কলেজ (BAF Shaheen College) গুলো হলো বাংলাদেশ বিমান বাহিনী কর্তৃক পরিচালিত কিছু বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। শাহীন শব্দটি হলো একটি উর্দু শব্দ, যার অর্থ ঈগল। প্রতিষ্ঠানসমূহকে একত্রে শাহীন শিক্ষা পরিবার উল্লেখ করা হয়। বাংলাদেশ বিমানবাহিনীর বিভিন্ন ঘাঁটিতে এই শিক্ষাপ্রতিষ্ঠানগুলো অবস্থিত। বাংলাদেশের অন্যতম প্রসিদ্ধ এ কলেজগুলো শিক্ষা পদ্ধতি ও শৃঙ্খলার জন্য সুপরিচিত।
মুহাম্মদ আবদুল মান্নান (চাঁদপুরের রাজনীতিবিদ)
শিক্ষাগত যোগ্যতা
তিনি ফরিদগঞ্জ উপজেলার শীর্ষস্থানীয় ফরিদগঞ্জ মজিদিয়া কামিল মাদ্রাসাতে পড়ালেখা করেন। তিনি ছোটবেলা থেকে মেধাবি ছাত্র ছিলেন। কথিত আছে, তিনি আলিম (এইচ,এস,সি) ক্লাসে পড়ার সময় ফাজিল (ডিগ্রী) ক্লাসের ছাত্রদের পড়াতেন। তিনি উক্ত মাদ্রাসা থেকে কামিল (এম,এ) পাশ করেন। তিনি আরবি ভাষায় ছিলেন অধিক দক্ষ। তিনি আরবিতে পুরো সাবলিলভাবে কথা বলতে পারতেন। যা তার মন্ত্রিত্বকালীন সময়ে অনেক সুফল বয়ে আনে।
কর্মজীবন
মাওলানা আবদুল মান্নান ছিলেন একজন রাজনীতিবিদ। তিনি একজন সফল রাজনীতিবিদ হলেও তিনি প্রথম কর্মজীবন শুরু করেন শিক্ষকতা দিয়ে। তিনি তার গ্রামের ইসলামপুর আলিয়া মাদ্রাসার হাদিস বিষয়ের শিক্ষক ছিলেন। পরবর্তীতে তিনি ঐ মাদ্রাসার অধ্যক্ষ হিসেবে পদন্নোতি লাভ করেন। তিনি বাংলাদেশের কয়েকটি সুনাম ধন্য দৈনিক পত্রিকার মধ্যে দৈনিক ইনকিলাব পত্রিকাটি প্রতিষ্ঠা করেন এবং এর সম্পাদকের দায়িত্ব পালন করেন।
রাজনৈতিক জীবন
বাংলাদেশে মাদ্রাসা শিক্ষিতদের মধ্যে সফলতম রাজনৈতিক ব্যক্তি হলেন এম এ মাওলানা আবদুল মান্নান। বাংলাদেশ সৃষ্টির পর বাংলাদেশ সরকারের মন্ত্রী পদেও মাদ্রাসা শিক্ষিতদের মধ্যে তিনিই প্রথম। তিনি ছিলেন একজন বাংলাদেশী রাজনীতিবিদ। তিনি জাতীয় পার্টি-এর মনোনিত তৎকালীন চাঁদপুর-৬ আসনের নির্বাচিত সংসদ সদস্য ছিলেন। তিনি এই আসন থেকে দুইবার জাতীয় পার্টির হয়ে নির্বাচন করেন। প্রথমবার তিনি সফলতার সাথে নির্বাচনে জয় লাভ করেন এবং বাংলাদেশ সরকারের ধর্ম মন্ত্রী ছিলেন। তিনি পাকিস্তান শাসনামল থেকেই রাজনীতির সাথে জড়িত ছিলেন। প্রথম রাজনৈতিক জীবনে তিনি ছিলেন পাকিস্তান মুসলিম লীগের সেক্রেটারি জেনারেল। তিনি ১৯৬২ সালে ইস্ট পাকিস্তান আইনসভার সদস্য নির্বাচিত হয়ে ১৯৬৭ সাল পর্যন্ত ঐ পদে বহাল ছিলেন। এছাড়াও তিনি ১৯৬২ সাল থেকে ১৯৬৫ সাল পর্যন্ত ইস্ট পাকিস্তান এসেম্বলির পার্লামেন্টারি সেক্রেটারি ছিলেন। মাওলানা মুহাম্মদ আবদুল মান্নান পূর্ব পাকিস্তান সরকারের স্থানীয় সরকার বিভাগের (মন্ত্রণালয়ের) দায়িত্বে নিয়োজিত পার্লামেন্টারি সেক্রেটারি ছিলেন। ১৯৬৫ সালের অক্টোবর থেকে ১৯৬৮ সালের ৩০ অক্টোবর পর্যন্ত মাওলানা এম এ মান্নান পাকিস্তান এডভাইজরি কাউন্সিল অব ইসলামিক আইডলজির সদস্য ছিলেন। এ এডভাইজরি কাউন্সিলের সদস্যদের পদ ছিল সুপ্রিম কোর্টের বিচারপতি এবং পাকিস্তান সরকারের কেন্দ্রীয় সচিবদের সমপদমর্যাদার। বাংলাদেশের মহান স্বাধীনতা যুদ্ধে তিনি পাকিস্তানি শাসকগোষ্ঠীর হয়ে কাজ করেছিলেন। তার বিরুদ্ধে ১৯৭১ সালের ১৪ ডিসেম্বর বুদ্ধিজীবী হত্যাকাণ্ডে প্রত্যক্ষ সহযোগিতার প্রমাণও রয়েছে। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন কুমিল্লা-২৪ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি শিক্ষা প্রতিমন্ত্রী হিসেবে দায়িত্ব পালন করেন।
তিনি ১৯৮৬ সাল থেকে ১৯৮৮ সাল পর্যন্ত বাংলাদেশ সরকারের ধর্ম মন্ত্রী এবং ১৯৮৭ থেকে ১৯৮৮ সাল পর্যন্ত বাংলাদেশ সরকারের ত্রাণ ও পুনর্বাসনমন্ত্রীর দায়িত্ব পালন করেন।
অবদান
এম এ মাওলানা আবদুল মান্নানের অসংখ্য অবদান রয়েছে। বিশেষ করে সরকারি ও বেসরকারি স্কুল কলেজের শিক্ষকদের বেতন, ভাতা ও অনুদান বাড়ানোর পিছনে তার অবদান স্মরণীয়। মাদ্রাসা শিক্ষায় উন্নয়ন ও শিক্ষকদের জন্য তার অনেক অবদান রয়েছে। এছাড়াও ১৯৮৭ সালের বন্যাতেও তার অবদান স্মরণীয়। বাংলাদেশের ১৯৮৭ সালের মহা বন্যার সময় তিনি বিদেশ থেকে অনেক ত্রাণ আনেন। বিশেষ করে মধ্যপ্রাচ্যের দেশগুলো থেকে। তিনি ছিলেন একজন সমাজসেবক ও দানবীর। তিনি অনেক স্কুল, মাদ্রাসা ও মসজিদ তৈরি করেছেন। তিনি ঢাকাতে গাউছুল আজম জামে মসজিদটি নির্মাণ করেন। এছাড়াও তিনি তার গ্রাম ইসলামপুরে একটি ইসলামি মিশন চালু করেন। যার পরিচালনায় রয়েছে ইসলামিক ফাউন্ডেশন বাংলাদেশ। তিনি ফরিদগঞ্জ উপজেলায় অনেক স্কুল প্রতিষ্ঠান, মসজিদ ও বৃদ্ধাশ্রম তৈরি করেছন। তার মধ্যে ফরিদগঞ্জ উপজেলার কেরোয়া গ্রামে কেরোয়া বালিকা উচ্চ বিদ্যালয়টি প্রতিষ্ঠা করেন।
বালিয়া মসজিদ
বালিয়া মসজিদ /ছোট বালিয়া জামে মসজিদ /জ্বীনের মসজিদ নামে এই ঐতিহ্যবাহি মসজিদটি পরিচিত। এটি ঠাকুরগাঁও জেলার ভুল্লী থানা হতে ৩.৭ কি.মি. পূর্বে ছোট বালিয়া গ্রামে অবস্থিত।
প্রচলিত রূপকথা
কোন এক অমাবস্যার রাতে জ্বীন-পরীরা এই এলাকা উপর দিয়ে উড়ে যাওয়ার সময় এলাকাটি পছন্দ করে । তারপর তারা মাটিতে নেমে এসে মসজিদ নির্মাণের কাজ শুরু করে, কিন্তু গম্বুজ তৈরির আগেই ভোর হয়ে যাওয়াতে কাজ অসমাপ্ত রেখে চলে যায়। ফলে গম্বুজ ছাড়া দাঁড়িয়ে থাকে অসাধারণ কারুকার্যময় মসজিদটি । জ্বীন-পরীরা এটি তৈরি করেছে, এইজন্য স্থানীয়দের কাছে এটি জ্বীনের মসজিদ নামে  পরিচিত ।
প্রতিষ্ঠাতা
ইতিহাস থেকে জানা যায়, মেহের বকস সরকার এর আদি নিবাস ভারত-এর বিহার রাজ্যে । পলাশীর যুদ্ধে নবাব সিরাজউদ্দৌলা এর পরাজয়ের পর মেহের বকসের দাদা সপরিবারে বিহার থেকে জলপাইগুড়ি চলে আসেন । পরবর্তীতে মেহের বকসের বাবা রাজ-এ-মোহাম্মদ ঠাকুরগাঁও মহকুমার বালিয়ায় এসে ব্যবসা বাণিজ্য করে সমৃদ্ধি অর্জন করেন । স্থানীয় জমিদারের সাথে সুসম্পর্কের প্রেক্ষিতে রাজ-এ-মোহাম্মদ তার ছেলে মেহের বকস এর সাথে তৎকালীন জমিদার কন্যার বিবি গুলমতি নেছার বিয়ে হয় । পরবর্তীতে গুলমতি নেছা বাবার জমিদারীর উত্তরাধিকারী মনোনীত হন । গুলমতি নেছা ব্রিটিশদের কাছে সঠিক সময়ে নিজের জমিদারী কর পৌছানোর জন্য চৌধুরানী উপাধী লাভ করেন। মেহের বকস সরকারও সে সূত্রে চৌধুরী হিসেবে পরিচিতি লাভ করেন। যদিও জমিদারী গুলমতি চৌধুরানীর নামেই ছিল, কিন্তু কার্যত শাসন করতেন মেহের বকস।
নির্মাণের সময়
মসজিদ নির্মাণের সন নিয়ে মতবিরোধ আছে । মসজিদের গায়ে খোদাই করা সন অনুসারে মসজিদটি নির্মিত হয় ১৩১৭ বঙ্গাব্দে মানে ১৯১০ খ্রিষ্টাব্দ । আবার মসজিদের নির্মাতা মেহের বকস চৌধুরীর কবরেও তার মৃত্যুর সন খোদাই করা আছে ১৩১৭ বঙ্গাব্দ। তবে স্থানীয় মানুষ ও মেহের বকস এর আত্মীয়-স্বজনদের মতে উনবিংশ শতাব্দীর শেষ দিকে বালিয়া মসজিদের নির্মাণ কাজ শুরু হয় এবং মেহের বকসের মৃত্যুর সময়েই মসজিদটির বেশির ভাগ কাজ শেষ হয়ে।
নির্মাণের ইতিহাস
জমিদার মেহের বকস চৌধুরী উনবিংশ শতাব্দী শেষ ভাগে বালিয়াতে এক মসজিদ তৈরীর পরিকল্পনা করেন । এই জন্য দিল্লির আগ্রা মতান্তরে মুর্শিদাবাদ থেকে স্থপতি আনা হয় । মুঘল স্থাপত্যের রীতি অনুযায়ী ডিজাইনকৃত এই মসজিদ তৈরির করাটা ছিল অনেক জটিল ও সময় সাপেক্ষ ব্যাপার । হঠাৎ প্রধান স্থপতির মৃত্যুর ফলে মসজিদ নির্মাণের কাজ থেমে যায় । মেহের বকস স্থানীয় কারিগরের সহায়তায় পুনরায় মসজিদ নির্মাণের কাজ শুরু করেন। কিন্তু স্থানীয় কারিগরগণ মসজিদের গম্বুজ নির্মাণে ব্যর্থ হন । ১৯১০ সালে মেহের বকস চৌধুরী মৃত্যুবরণ করেন।
মেহের বকসের ছোট ভাই কয়েক বছর পর মসজিদটি নির্মাণের জন্য আবারও উদ্যোগ নেন। কিন্তু, নির্মাণ কাজ সমাপ্ত না করে তিনিও মৃত্যু বরণ করেন। ফলে মসজিদটি ১০০ বছর গম্বুজ ছাড়াই দাঁড়িয়ে থাকে।
অবশেষে মেহের বকস চৌধুরীর প্রোপৌত্রি তসরিফা খাতুনের পৃষ্ঠপোষকতায় ও প্রত্নতত্ত্ব ইনস্টিটিউটের কারিগরী সহায়তায় ২০১০ সালে বালিয়া মসজিদটির সংস্কার কাজ শুরু হয় । এই মসজিদ সংস্কারের উদ্যোগ গ্রহণ করে শুরু থেকে শেষ পর্যন্ত সংস্কার কাজের তত্ত্বাবধায়ন করেন শিল্পী কামরুজ্জামান স্বাধীন এবং জাকিরুল হক চৌধুরী। একই সাথে আর্কিটেক্ট সৈয়দ আবু সুফিয়ান কুশল এর নকশায় নতুন ভাবে গম্বুজ নির্মাণ করা হয় ।
বৈশিষ্ট্য
সমতল ভূমি হতে ৫ ফুট ৩ ইঞ্চি উঁচু প্লাটফর্মের ওপর পূর্ব-পশ্চিমে ৬২ ফুট ৬ ইঞ্চি ও উত্তর-দক্ষিণে ৬৯ ফুট ২ ইঞ্চি আয়তাকার কমপ্লেক্সে মসজিদটি অবস্থিত । আয়তাকার কমপ্লেক্সটি সিঁড়িসহ প্রবেশপথ, খোলা চত্বর ও মূলভবন বা নামাজঘর এই তিন অংশে বিভক্ত । এর মধ্যে মূল ভবনটি পূর্ব-পশ্চিমে ২৫ ফুট ১১ ইঞ্চি প্রশস্ত । প্লাটফর্ম হতে মসজিদটির ছাদ ১৭ ফুট উঁচু ।
মসজিদের ছাদে একই সাইজের তিনটি গম্বুজ ও আটটি মিনার আছে । যার মধ্যে চার কোণের চারটি মিনার বড় এবং বাকী চারটি ছোট । ভিত্তিসহ পুরো মসজিদটিই চুন-সুরকির মর্টার এবং হাতে পোড়ানো ইট দিয়ে নির্মিত। ইটে কোনো অলঙ্করণ না থাকলেও মসজিদের দেয়ালের বিভিন্ন স্থানে ইট কেটে কলস, ঘণ্টা, ডিশ,বাটি, আমলকি,পদ্ম ইত্যাদি নকশা তৈরি করা হয়েছে ।
সরফরাজ আহমেদ রফিক
স্কোয়াড্রন লিডার সরফরাজ আহমেদ রফিক (১৮ জুলাই ১৯৩৫ – ৬ সেপ্টেম্বর ১৯৬৫) ছিলেন পাকিস্তান বিমান বাহিনীর যুদ্ধবিমান চালক। ১৯৬৫ সালের ভারত-পাকিস্তান যুদ্ধকালীন দুটি বায়ুযুদ্ধে তিনি বীরত্ব ও সাহসীকতার জন্য পরিচিত। স্বীকৃতিস্বরূপ তাকে হিলাল-ই-জুরাত এবং সিতারা-ই-জুরাত খেতাবে ভূষিত করা হয়।
প্রাথমিক জীবন
সরফরাজ আহমেদ রফিক ১৯৩৫ সালের ১৮ জুলাই তৎকালীন পূর্ব পাকিস্তানের (বর্তমানে বাংলাদেশ) রাজশাহীতে জন্মগ্রহণ করেন। তার পরিবারে তিনজন ভাই এবং একজন বোন ছিল। লাহোরের সেন্ট অ্যান্থনি উচ্চ বিদ্যালয়ে তার শিক্ষা জীবন শুরু হয় এবং ১৯৪৮ সালে তিনি মুলতান সরকারি উচ্চ বিদ্যালয় হতে ম্যাট্রিক পাশ করেন। তার পিতা চাকরিগত কারণে করাচিতে বদলি হলে তিনি করাচির ডিজে সিং বিজ্ঞান কলেজে ভর্তি হন। বড় ভাই ইজাজ রফিকের দ্বারা অনুপ্রাণিত হয়ে পরবর্তীতে তিনি পাকিস্তান বিমান বাহিনীর আরপিএএফ ১৩ গিডি(পি) কোর্সে যোগদান করেন, এবং ১৯৫৩ সালে রাইসালপুরে অবস্থিত আরপিএএফ কলেজ হতে স্নাতক সম্পন্ন করেন। সেখানে তিনি সেরা পাইলটের ট্রফি জয় করেন।
স্নাতক সম্পন্ন হবার পরে হকার সি ফিউরি বিমান চালনার জন্য তাকে মিরানশাহতে প্রেরণ করা হয়। পরবর্তীতে তিনি যুক্তরাষ্ট্রে উন্নত উড্ডয়ন কোর্সে এবং যুদ্ধাস্ত্র প্রশিক্ষণ কোর্সের জন্য নির্বাচিত হন। ১৯৬০ সালে পাকিস্তান বিমান বাহিনীর ফাইটার লিডারস স্কুল হতে প্রশিক্ষণ লাভের পরে হকার হান্টার বিমানের বিকল্প পাইলট হিসেবে আরএএফের ১৯ নং স্কোয়াড্রনে যোগদান করেন তিনি।
১৯৬২ সালে যুক্তরাজ্য হতে প্রত্যাবর্তনের পর তাকে ১৪নং স্কোয়াড্রনের ওসি হিসেবে ঢাকায় নিযুক্ত করা হয়। একবছর পরে তাকে ৫নং স্কোয়াড্রনের ওসি হিসেবে বদলি করা হয় এবং ১৯৬৫ সালের ভারত-পাকিস্তান যুদ্ধের সময় তিনি সেই স্কোয়াড্রনের কমান্ডার ছিলেন।
১৯৬৫ সালের ভারত-পাকিস্তান যুদ্ধ
১৯৬৫ সালে ১ সেপ্টেম্বর পাকিস্তান সেনাবাহিনীর ১২তম ডিভিশন ভারতের আখনুরে হামলা করে। এই দিন সন্ধ্যায় পাকিস্তান সেনাবাহিনীর গতিরোধ করার লক্ষ্যে ভারতীয় বিমানবাহিনী চাম্ব সেক্টরে হামলা শুরু করে। ভারতীয় বিমানবাহিনীর ৪৫নং স্কোয়াড্রনের ডি হ্যাভিল্যান্ড ভ্যাম্পায়ার বিমানগুলো তিনটি স্ট্রাইক ফরমেশনে হামলা চালায়। সেসময় রফিক এবং ফ্লাইট ল্যাফটেন্যান্ট ইমতিয়াজ ভাট্টি চাম্ব সেক্টরের ২০,০০০ ফিটের কাছাকাছি আকাশ পর্যবেক্ষণ করছিলেন। তাদেরকে আক্রমণকারী যুদ্ধবিমানগুলোকে প্রতিহত করার নির্দেশ দেয়া হয়। সেদিন তারা দুজন মোট চারটি আক্রমণকারী শত্রু বিমানকে ভূপাতিত করেন (এর মধ্যে তিনটি বিমান ছিল একই ফরমেশনের), তার মধ্যে রফিক নিজে দুটি শত্রু বিমান ভূপাতিত করেন। এই অভিযানের জন্য তাকে সিতারা-ই-জুরাত খেতাবে ভূষিত করা হয়।
সম্মাননা ও উত্তরাধিকার
পাকিস্তানের তৃতীয় বৃহত্তম রফিক বিমানঘাঁটির (শরকত সেনানিবাস) নামকরণ সরফরাজ আহমেদ রফিকের নামে করা হয়েছে। তার সম্মানে লাহোর সেনানিবাসের অন্যতম বৃহত্তম একটি রাস্তার নাম সরফরাজ রফিক সড়ক রাখা হয়েছে। করাচির রফিক শহীদ সড়কটিও তার নামে নামকরণ করা হয়েছে। পেশোয়ারের বায়ুসেনা সদরদপ্তর এবং পিএএফ স্কুল ও ডিগ্রি কলেজ রফিক  সড়কের পাশে অবস্থিত।
রাজশাহী নার্সিং কলেজ
রাজশাহী নার্সিং কলেজ রাজশাহী শহরে অবস্থিত একটি নার্সিং শিক্ষা মহাবিদ্যালয়। এটি রাজশাহী মেডিকেল কলেজ ক্যাম্পাসের ভিতরে অবস্থিত এবং রাজশাহী বিশ্ববিদ্যালয় এর অধীনে পরিচালিত।
ইতিহাস
১৯৬১ সালের ১৭ অক্টোবর রাজশাহী মেডিকেল কলেজ হাসপাতাল সংলগ্ন সেবিকা প্রশিক্ষণ কেন্দ্র ১ম ভিত্তি প্রস্তর স্থাপিত হয়। পরবর্তীতে ইহার নাম সেবা ইনষ্টিটিউট এবং ২০০৭ সাল হতে নার্সিং কলেজ চালু হয়েছে। বাংলাদেশে সরকারী পর্যায়ে বেসিক বিএসসি নার্সিং কলেজ ৭ টি। এদের মধ্যে রাজশাহী নার্সিং কলেজ অন্যতম।
কোর্সসমূহ
এই নার্সিং কলেজ ৪ বছর মেয়াদী বি.এস.সি নার্সিং কোর্স এবং ৩ বছর মেয়াদি ডিপ্লোমা ইন মিডওয়াইফেরি কোর্স চালু রয়েছে। যাদের ভর্তি হতে যোগ্যতা লাগে বি.এস.সি নার্সিং এর ক্ষেত্রে এইচ.এস.সি (বিজ্ঞান) এবং ডিপ্লেমা ইন মিডওয়াইফেরি কোর্সের জন্য যে কোনো বিষয়ে এইচ.এস.সি পাশ, মেধা ক্রমানুসারে ভর্তি হতে হয়। প্রতি বৎসর ১০০ জন বি.এস.সি নার্সিং এবং ২৫ জন ডিপ্লোমা ইন মিডওয়াইফেরি কোর্সে  ছাত্র-ছাত্রী ভর্তির সুযোগ পেয়ে থাকে। এর মধ্যে ১০% পুরুষ ছাত্র।
thumb|রাজশাহী নার্সিং কলেজ এর একাডেমিক ভবন thumb|রাজশাহী নার্সিং কলেজ এর বাগান thumb|রাজশাহী নার্সিং কলেজ এর পুরাতন ভবন
ভারতে নারী
বিগত কয়েক সহস্রাব্দে ভারতীয় নারীর অবস্থা বহু পরিবর্তনের মধ্যে দিয়ে গেছে। প্রাচীণযুগ থেকে মধ্যযুগে, তাদের অবস্থার অবনতি আর কয়েকজন সমাজসংস্কারকের প্রচেষ্টায় আবার সমমর্যাদার অধিকারে উত্তরণের ইতিহাস বেশ ঘটনাবহুল। আধুনিক ভারতে নারীরা রাষ্ট্রপতি, প্রধানমন্ত্রী, লোকসভার অধ্যক্ষ, বিরোধী দলনেতা, কেন্দ্রীয় মন্ত্রী, মুখ্যমন্ত্রী, রাজ্যপাল সহ বহু গুরুত্বপূর্ণ পদ অলংকৃত করেছেন।
ভারতীয় সংবিধানে বর্ণিত নারীর অধিকারের অর্ন্তভুক্ত মূল বিষয়গুলি হল সাম্য, মর্যাদা,বৈষম্য থেকে স্বাধীনতা। এছাড়াও, নারীর অধিকার সংক্রান্ত বহু বিধি প্রযোয্য
2018 সালে ভারতের রাষ্ট্রপতি, লোকসভার(সংসদের নিম্নকক্ষ) অধ্যক্ষ, লোকসভার বিরোধী দলনেতা তিনটি পদই অলংকৃত করেন মহিলারা। যদিও আজও কিছু কিছু ক্ষেত্রে মহিলারা লিঙ্গবৈষম্য ও অপরাধের শিকার।
প্রাচীন যুগ
বৈদিক যুগের আদি পর্বে নারীরা জীবনের সকল ক্ষেত্রেই পুরুষের সঙ্গে সমানাধিকার ভোগ করেছে। পতঞ্জলি বা কাত্যায়ণের মতো প্রাচীণ ভারতীয় বৈয়াকরণের লেখা থেকে ইঙ্গিত পাওয়া যায় যে আদি বৈদিক যুগে নারীরা শিক্ষিত ছিলেন। ঋক বেদের শ্লোক থেকে ইঙ্গিত পাওয়া যায় যে নারীরা পরিণত বয়সে বিবাহ করতেন এবং সম্ভবত স্বয়ম্বরা নামক প্রথায় নিজের স্বামী নির্বাচনের বা গান্ধর্ব বিবাহ নামক প্রথায় সহবাসের স্বাধীনতা তাদের ছিল। ঋক বেদ, উপনিষদের মতো আদি গ্রন্থে বহু প্রাজ্ঞ ও ভবিষ্যদ্রষ্টা নারীর উল্লেখ আছে, গার্গী ও মৈত্রেয়ী যাঁদের মধ্যে উল্লেখযোগ্য। বৈষয়িক শিক্ষার ক্ষেত্রেও নারীরা সমান সুযোগের অধিকারী ছিলেন। কবি হালের কাব্যসংকলন গাথা সপ্তশতীতে আটজন কাব্যরচয়িত্রীর নাম পাওয়া যায়, যারা চারুকলা বিদ্যা শিক্ষাতেও সমান পারদর্শী ছিলেন।
মনু বলেছেন, "যত্র নার্যস্তু পয়জ্যন্তে রমন্তে তত্র দেবতাঃ। / যত্রৈতাস্তুন পূজ্যন্তে সর্বাস্তত্রফলাঃ ক্রিয়া।" অর্থাৎ যেখানে নারী পূজিতা, সেখানে দেবতাও খুশি হন, যেখানে তাঁদের পূজা নেই, সেখানে সকল ধর্মকর্মই নিস্ফল। সুতরাং লক্ষ করা যায়, ভারতে প্রাচীনকালে নারীদের সম্মান প্রদর্শন করে আসছে। থাম্ব|"আম্রপালী ও গৌতম বুদ্ধ", হাতির দাঁতে খোদাই করা, জাতীয় সংপগ্রহশালা, নতুন দিল্লী
নারীর বেদপাঠের অধিকার ছিল। হরিতের ধর্মশাস্ত্রে বলা আছে-
মধ্যযুগে তা এই যুক্তিতে খারিজ হয়ে যায় যে তা পূর্বযুগের ক্ষেত্রে প্রযোজ্য ছিল। আনুমানিক খ্রীষ্টপূর্ব ৫০০ শতকে নারীর অবস্থার অবনতি শুরু হয়।হয়।যদিও জৈনধর্মের ন্যায় সংস্কার আন্দোলনগুলি
নারীদেরকে ধর্মীয় অনুশাসন পালনের অনুমতি দেয়, তবুও ভারতে অধিকাংশ নারী বিধিনিষেধের বেড়াজালে আবদ্ধ হয়ে পড়ে। বাল্যবিবাহের প্রথা খুব সম্ভবত ছয় শতকের কাছাকাছি সময় থেকে প্রচলন লাভ করে।
বিভিন্ন ধর্মশাস্ত্রে নারীদের উপর আরোপিত বিধিনিষেধের উল্লেখ পাওয়া যায়, যেমন, মনু স্মৃতি অনুযায়ী: নারী শৈশবে পিতা, যৌবনে স্বামী বার্ধক্যে পুত্রের অভিভাবকত্বে থাকবে, একজন মহিলা স্বয়ংশাসিত থাকার উপযুক্ত নয়। তবে এটি আদর্শিক গ্রন্থ, এবং নারীর স্বাধীন ক্রিয়াকলাপে অংশগ্রহণ করার, বানপ্রস্থ এবং সন্ন্যাস গ্রহণের বর্ণনামূলক বিবৃতিও পাওয়া যায়। প্রাচীন ভারতে কিছু রাজ্যে নগরবধূর মতো প্রথা প্রচলিত ছিল। নারীরা নগরবধূর ঈপ্সিত শিরোপা জয় করতে প্রতিযোগিতা করতো। আম্রপালী এরকমই একজন জনপ্রিয় নগরবধূ।
জৈন ও বৌদ্ধ যুগেও নারীদের সম্মান ম্লান হয়নি। পুরুষদের মতো তারাও সংঘে প্রবেশ করতে পারতেন, সর্বপ্রকার বিদ্যালাভ করার সুযোগ থেকে সামান্যও বঞ্চিত হতেন না। জৈন ধর্মে দেখা যায়, একসময় পুরুষ অপেক্ষা নারী সদস্যের সংখ্যাই বেশি ছিল (যেখানে ভিক্ষু মাত্র চৌদ্দ হাজার, সেখানে ভিক্ষুণীর সংখ্যা ছত্রিশ হাজার)। এই ভিক্ষুণী সংঘের নেত্রী ছিলেন মহাবীরের আপন আত্মীয় চন্দনা। বৌদ্ধ সংঘের ক্ষেত্রে একথা সত্য যে গৌতম বুদ্ধ প্রথমে সংঘে নারীদের প্রবেশের অনুমতি দেননি, পরে প্রিয় শিষ্য আনন্দের বিশেষ অনুরোধে নারীরা সংঘে প্রবেশাধিকার লাভ করে।
মধ্যযুগ
মধ্যযুগী  ভারতীয় সমাজে নারীদের অবস্থার আরও অবনতি ঘটে এবং বাল্যবিবাহের প্রচলন এবং বিধবাদের পুনর্বিবাহের নিষেধাজ্ঞা ভারতে কিছু সম্প্রদায়ের সামাজিক জীবনের অংশ হয়ে ওঠে। ভারতীয় উপমহাদেশে মুসলমান শাসকদের আধিপত্য বিস্তারের সঙ্গেই ভারতীয় সমাজে পর্দা প্রথার প্রচলন ঘটে। রাজস্থানের রাজপুতদের মধ্যে জওহর প্রথার প্রচলন ছিল। ভারতে কিছু অংশে, দেবদাসীরা কখনো কখনো যৌন নির্যাতনের শিকার হন। রাজনৈতিক কারণে হিন্দু ক্ষত্রিয় শাসকদের মধ্যে বহুবিবাহ প্রথা প্রচলিত ছিল। অনেক মুসলিম পরিবারে, নারীর গতিবিধি বাড়ির অন্দরমহলেই সীমাবদ্ধ ছিল।
খুব অল্প সংখ্যক গ্রন্থেই স্ত্রী আচার ও মহিলাদের ক্রিয়াকলাপ মূল উপজীব্য বিষয়, তবে, ১৭৩০ সালে তাঞ্জৌরের জনৈক রাজকর্মচারী ত্রম্বকোয়জ্যন রচিত স্ত্রী ধর্ম পদ্ধতি একটি গুরুত্বপূর্ণ ব্যতিক্রম। প্রথম শ্লোকটি হল:
এই পরিস্থিতিতেও, রাজনীতি, সাহিত্য, শিক্ষা ও ধর্ম সহ বিভিন্ন ক্ষেত্রে বহু বিশিষ্ট নারীর সন্ধান পাওয়া যায়। রাজিয়া (১২০৫-১২২০) একমাত্র মহিলা সুলতান যিনি দিল্লি শাসন করেছেন। ১৫৬৪ খ্রিষ্টাব্দে মুগল সম্রাট আকবরের সেনাপতি আসাফ খানের বিরুদ্ধে যুদ্ধে প্রাণ হারানোর আগে গোন্দ রানী দুর্গাবতী ১৫ বছর(১৫২৪-১৫৬৪) রাজ্যশাসন করেছিলেন। চাঁদ বিবি ১৫৯০ খ্রিষ্টাব্দে আকবরের শক্তিশালী মুগল বাহিনীর বিরুদ্ধে আহমদনগরকে রক্ষা করেছিলেন। জাহাঙ্গীরের স্ত্রী নূরজাহানের রাজ্যশাসনে কার্যকরী ভূমিকা ছিল এবং তিনি মুঘল সিংহাসনের পিছনে প্রকৃত ক্ষমতা হিসেবে পরিগণিত হতেন। মুঘল রাজকুমারী জাহানারা ও জিবন্নুসিসা ছিলেন বিখ্যাত কবি এবং তারা ক্ষমতাসীন শাসকদেরও প্রভাবিত করেছিলেন। যোদ্ধা এবং প্রশাসক হিসেবে তার দক্ষতার শিবাজীর মা জিজাবাইকে শাসক বা রাজপ্রতিনিধির মর্যাদা দিয়েছিল। তারাবাই ছিলেন আরেকজন মহিলা মারাঠা শাসক। দক্ষিণ ভারতে অনেক নারী গ্রাম, শহর ও বিভাগ পরিচালনা করেন এবং নতুন সামাজিক ও ধর্মীয় প্রতিষ্ঠান প্রতিষ্ঠা করেন।
ভক্তি আন্দোলন নারীর অবস্থা পুনরুদ্ধারের চেষ্টা করে এবং তাদের উপর হওয়া বিভিন্ন নিপীড়নের বিষয়ে প্রশ্ন তোলে।
ইতিহাসপ্রসিদ্ধ প্রথাসমূহ
কিছু সম্প্রদায়ের মধ্যে প্রচলিত থাকা সতী, জওহর এবং দেবদাসীর মতো প্রথা সম্পূর্ণরূপে নিষিদ্ধ করা হয়েছে এবং আধুনিক ভারতে এই প্রথাগুলি প্রায় অবলুপ্ত। যদিও ভারতেবর্ষের কিছু প্রত্যন্ত অঞ্চলে এখনও এইসব প্রথা মাঝেমাঝে পালিত হয়। কিছু সম্প্রদায়ের মহিলারা আজও পর্দা প্রথা মেনে চলেন। বাল্যবিবাহ গ্রামাঞ্চলে আজও সম্পূর্ণ বন্ধ হয়নি, যদিও এটি বর্তমান ভারতীয় আইন অনুযায়ী অবৈধ।
সতী বা সতীদাহ প্রথা
সতী বা সতীদাহ কিছু সম্প্রদায়ের মধ্যে প্রচলিত থাকা একটি পুরানো, প্রায় পুরোপুরি নিশ্চিহ্ণ হয়ে যাওয়া প্রথা, যেখানে বিধবা মহিলারা স্বামীর অন্ত্যেষ্টিক্রিয়ার সময় স্বামীর চিতায় ঝাঁপ দিয়ে আত্মাহুতি দিতেন। যদিও বিধবাদের এই প্রথায় অংশগ্রহণ স্বেচ্ছায় বলে ধরা হত, তবে হিন্দু ধর্মগ্রন্থ অনুযায়ী বর্তমান যুগে অর্থাৎ কলি যুগে এটি নিষিদ্ধ। ভারতীয় উপমহাদেশের বৈদেশিক আগ্রাসনের পর থেকেই, এই প্রথাটি তার উপস্থিতি জানান দিতে শুরু করে, কারণ, নারীরা প্রায়ই বৈদেশিক বাহিনীর দ্বারা ধর্ষিত বা অপহৃত হত। ১৮২৯ সালে ব্রিটিশ সরকার কর্তৃক এই প্রথাটির বিলোপ ঘটানো হয়। স্বাধীনতার পর থেকে প্রায় ৪০টি সতীদাহর ঘটনা ঘটেছে বলে খবরে প্রকাশ। ১৯৮৭ সালে রাজস্থানের রূপ কানোয়ার মামলায় সতীদাহ(প্রতিরোধ) আইন বলবত্ হয়।
জওহর বা জহর প্রথা
কোনো যুদ্ধে পরাজিত বাহিনীর স্ত্রী ও কন্যারা শত্রুপক্ষের হাতে বন্দী হওয়া বা যৌন নিপীড়ন এড়াতে স্বেচ্ছয় অগ্নিকুন্ডে ঝাঁপ দিয়ে আত্মাহুতি দিতেন। এই প্রথাটি জওহর প্রথা নামে পরিচিত এবং এটি মূলত রাজপুত সমাজে প্রচলিত ছিল, যেখানে জওহর ব্রতে শহীদ রমণীরা সম্মানের উচ্চাসনে অধিষ্ঠিত হন। এই প্রথার চর্চা মূলত ভারতে ইসলামী আক্রমনের সময় ঘটেছিল।
পর্দা প্রথা
পর্দা প্রথা মূলত কিছু মুসলিম সম্প্রদায়ের মান্য প্রথা যেখানে মহিলারা নিজেদের সম্ভ্রম বজায় রাখার উদ্দেশ্যে সর্বদা কোনো আড়াল বা অন্তরালের নেপথ্যে থাকেন।
দেবদাসী প্রথা
দেবদাসী প্রথাকে বহুক্ষেত্রেই ধর্মীয় অনুশাসন বলে ভুল করা হয়। এটি মূলত দক্ষিণ ভারতে প্রচলিত একটি প্রথা। এই প্রথা অনুযায়ী, মহিলারা কোনো দেবতা বা মন্দিরের সঙ্গে বিবাহবন্ধনে আবদ্ধ হতেন এবং এরপর তাদের সামাজিক বিবাহ থেকে বিরত থাকতে হত। এরপর, তারা দেবীকে সেবা করার জন্য নিজেদেরকে উৎসর্গ করতেন। প্রথাটি ১০ম শতাব্দী থেকেই সুপ্রতিষ্ঠিত ছিল।১৯৮৮ সালে এই প্রথাটি দেশে বেআইনি ঘোষণা করা হয়, কিন্তু দেশের কিছু অঞ্চলে এখনো, মূলত নিম্নতম বর্ণের মেয়েরা দেবদাসী হিসেবে কাজ করে।
ব্রিটিশ রাজত্বকাল
ব্রিটিশ রাজত্বকালে রামমোহন রায়, ঈশ্বরচন্দ্র বিদ্যাসাগর, জ্যোতিরাও ফুলে এবং আরও অনেক সমাজ সংস্কারক নারীদের উন্নয়নের জন্য লড়াই করেছিলেন। কলকাতার হিন্দু কলেজের প্রাক্তন ছাত্র এবং ইয়ং বেঙ্গল এর সদস্য পিয়ারী চরণ সরকার, ১৮৪৭ সালে কলকাতার শহরতলি বারাসতে ভারতের প্রথম অবৈতনিক বালিকা বিদ্যালয় প্রতিষ্ঠা করেন (পরবর্তীকালে বিদ্যালয়টি কালীকৃষ্ণ গার্লস হাই স্কুল নামে পরিচিতি লাভ করে)।
কর্ণাটকের স্থানীয় রাজশাসিত রাজ্য কিত্তুরের রানী, কিত্তুর চেন্নাম্মা ব্রিটিশদের বিরুদ্ধে বিদ্রোহে সশস্ত্র বিপ্লবীদের নেতৃত্ব দেন।কলকাতার বিখ্যাত জনদরদী জমিদার রানি রাসমণি বহুবার ব্রিটিশ সিপাহিদের উপর মামলা করেন।এবং বহু সামাজিক উন্নয়ন এ অবদান রাখেন। উপকূলবর্তী কর্ণাটকের রানী আব্বাক্কা, ইউরোপীয় সৈন্যদের, বিশেষত ১৬ শতকের পর্তুগিজ সৈন্যদের আক্রমণের বিরুদ্ধে লড়াইয়ে নেতৃত্ব দেন। ঝাঁসির রানী লক্ষ্মী বাই ১৮৫৭ সালের ব্রিটিশ বিরোধী সিপাহী বিদ্রোহে নেতৃত্ব দেন। তিনি বর্তমানে জাতীয় নায়কের মর্যাদার আসনে অধিষ্ঠিতা। অযোধ্যার যুগ্ম শাসক বেগম হযরত মহল, ছিলেন আর এক জন শাসক যিনি ১৮৫৭ সালের বিদ্রোহের নেতৃত্ব দেন। তিনি ব্রিটিশদের সঙ্গে সন্ধিস্থাপনের প্রস্তাব প্রত্যাখ্যান করেন এবং পরে নেপালে আত্মগোপন করেন। ভোপালের বেগমরাও এই সময়ের উল্লেখযোগ্য মহিলা শাসক হিসেবে বিবেচিত হন। তারা মার্শাল আর্টেও প্রশিক্ষিত ছিলেন।
চন্দ্রমুখী বসু, কদম্বিনী গাঙ্গুলী এবং আনন্দীগোপাল জোশি সফল শংসাপত্র অর্জনকারী ভারতীয় মহিলাদের মধ্যে অগ্রগণ্য।
১৯১৭ সালে ভারতের জাতীয় কংগ্রেস সমর্থিত প্রথম নারী প্রতিনিধিদল নারীর রাজনৈতিক অধিকার নিষ্চিত্ করার দাবি নিয়ে রাষ্ট্রসচিবের সঙ্গে সাক্ষাত করেন। ১৯২৭ সালে পুণেতে নিখিল ভারত নারীশিক্ষা বিষয়ক আলোচনাচক্র(অল ইন্ডিয়া উইমেনস এডুকেশন কনফারেন্স) অনুষ্ঠিত হয়, এবং এটি সামাজিক উন্নয়ণমূলক আন্দোলনের একটি প্রধান সংগঠন হয়ে ওঠে। ১৯২৯ সালে বাল্যবিবাহ নিবর্তন আইন পাস হয়, যেখালে একটি মেয়ের বিয়ে করার ন্যূনতম বয়স ১৪ বছর বলে স্থির করা হয়। যদিও মহাত্মা গান্ধী নিজে তেরো বছর বয়সে বিবাহ করেন, পরে তিনি বাল্যবিবাহ বর্জন করার জন্য এবং বাল-বিধবাদের বিয়ে করার জন্য দেশের যুবকদের আহ্বান জানান।
স্বাধীন ভারতে নারীসুরক্ষা
ভারতে নারীরা এখন শিক্ষা, ক্রীড়া, রাজনীতি, গণমাধ্যম, শিল্প ও সংস্কৃতি, সেবা খাত, বিজ্ঞান ও প্রযুক্তি প্রভৃতি ক্ষেত্রে পূর্ণরূপে অংশগ্রহণ করছেন।ইন্দিরা গান্ধী বিশ্বের সবচেয়ে দীর্ঘতম সময়যাবত্ দায়িত্ব সামলানো নারী প্রধানমন্ত্রী, যিনি একটানা পনের বছর ভারতের প্রধানমন্ত্রী হিসেবে দায়িত্ব পালন করেন।
ভারতের সংবিধান সব ভারতীয় নারীকে সাম্য(ধারা ১৪), রাষ্ট্রের দ্বারা কোন বৈষম্যের মুখোমুখি না হওয়া(অনুচ্ছেদ ১৫(১)), সমান সুযোগলাভ(ধারা ১৬) এবং একই কাজের জন্য সমান বেতন(ধারা ৩৯(ডি) এবং ধারা 42) লাভের অধিকার দিয়েছে। এছাড়াও, সংবিধান নারী ও শিশুদের সুবিধার্থে রাজ্য কর্তৃক বিশেষ বিধান প্রণয়নকে মান্যতা দেয়, নারীর প্রতি অবমাননামূলক আচরণের বিরোধিতা করে(আর্টিকেল ৫১(এ)(ই)) এবং কাজকর্মের অনুকূল সুস্থ স্বাভাবিক পরিবেশ তৈরি করার ও মাতৃত্বকালীন সুযোগসুবিধা প্রাপ্তির ব্যবস্থা যাতে রাজ্য করতে পারে, সেই সংস্থান রাখে(ধারা ৪২)।
ভারতে নারীবাদী কর্মকান্ডের সক্রিয়তা ১৯৭০ এর দশকের শেষের দিকে গতি লাভ করে। জাতীয় স্তরের যে বিষয়গুলি প্রথম নারীবাদী সংগঠনগুলিকে সংঘবদ্ধ করে মথুরা ধর্ষণ মামলা তাদের মধ্যে একটি। ১৯৭৯-১৯৮০ সালে থানায় ভিতর মথুরা নামের একটি অল্পবয়সী মেয়েকে ধর্ষণে অভিযুক্ত পুলিশ কর্মীরা বেকসুর খালাস পাওয়ায় দেশব্যাপী বিক্ষোভ আন্দোলন শুরু হয়। জাতীয় প্রচার মাধ্যমগুলি দ্বারা ব্যাপকভাবে প্রচারিত এইসমস্ত বিক্ষোভ সরকারকে প্রমাণ সংক্রান্ত আইন(Evidence Act), ফৌজদারী কার্যবিধি(Criminal Procedure Code) এবং ভারতীয় দণ্ডবিধির(Indian Penal Code) সংশোধন করতে বাধ্য করে; এবং হেফাজতে থাকাকালীন ধর্ষণ(custodial rape) নামে একটি নতুন অপরাধ নথিবদ্ধ হয়। শিশুকন্যা হত্যা, লিঙ্গ বৈষম্য, নারী স্বাস্থ্য, নারী নিরাপত্তা এবং নারী শিক্ষার মতো বিষয়গুলি নিয়েও নারী আন্দোলনের কর্মীরা একতাবদ্ধ হন।
যেহেতু ভারতবর্ষে মদ্যাশক্তি অধিকাংশ সময়েই নারীদের বিরুদ্ধে হিংসার সঙ্গে জড়িত, তাই বেশ কয়েকটি মহিলা সংগঠন অন্ধ্র প্রদেশ, হিমাচল প্রদেশ, হরিয়ানা, ওড়িশা, মধ্য প্রদেশ এবং অন্যান্য রাজ্যে মদ বিরোধী প্রচার শুরু করে। অনেক ভারতীয় মুসলিম নারী শরীয়তের আইন অনুসারে নারীর অধিকার সংক্রান্ত বিষয়ে নেতাদের দৃষ্টিভঙ্গি নিয়ে প্রশ্ন এবং তিন তালাক ব্যবস্থার সমালোচনা করেছেন(২০১৭ এর ঘটনাবলী জানতে নিচে দেখুন)।
১৯৯০ এর দশকে বেশ কিছু বিদেশী সংস্থার অনুদানে কিছু নতুন নারী-কেন্দ্রিক বেসরকারি সংগঠন গড়ে ওঠে। এইসব স্বনির্ভর গোষ্ঠী এবং “স্ব-নিযুক্ত নারী সমিতি” (Self Employed Women's Association বা সেবা)-র মতো বেসরকারি সংগঠন ভারতে নারীর অধিকার প্রতিষ্ঠায় গুরুত্বপূর্ণ ভূমিকা পালন করেছে। স্থানীয় আন্দোলনের নেতা হিসেবে উঠে এসেছেন মেধা পাটেকারের(নর্মদা বাঁচাও আন্দোলন) মতো বহু প্রভাবশালী নারী।
২০০৬ সালে, ইমরানা নাম্নী এক মুসলিম মহিলাকে ধর্ষণের মামলটি গণমাধ্যম কর্তৃক প্রচারিত হয়। ইমরানাকে তার শ্বশুর ধর্ষণ করে। কিছু মুসলিম নেতাদের ধর্মীয় করা ইমরানর সঙ্গে তার শ্বশুরের বিবাহের সুপারিশ ব্যাপকভাবে সমালোচিত হয় এবং অবশেষে ইমরানার শ্বশুরের ১০ বছরের কারাদন্ড হয়। এই রায়কে বহু মহিলা সমিতি এবং সর্বভারতীয় মুসলিম ব্যক্তিগত আইন বোর্ড(All India Muslim Personal Law Board) স্বাগত জানায়।
২০১৪ সালে, মুম্বাইয়ের একটি ভারতীয় পরিবার-আদালতের রায় অনুযায়ী, একজন স্বামী তার স্ত্রীকে কুর্তা ও জিন্স পরিধানে বাধা দিলে এবং শাড়ি পরিধানে বাধ্য করলে তা স্ত্রীর প্রতি নিষ্ঠুরতার প্রদর্শন হিসেবে গণ্য হবে এবং তা বিবাহবিচ্ছেদের দাবির বৈধ কারণ হতে পারে। এভাবে ১৯৫৪ সালের বিশেষ বিবাহ আইনের ২৭(১)ডি) ধারা অনুসারে নিষ্ঠুরতার ভিত্তিতে ওই মহিলার বিবাহবিচ্ছেদের দাবি মঞ্জুর করা হয়।
২২ আগস্ট ২০১৭ তারিখে ভারতের সুপ্রিম কোর্ট তাত্ক্ষণিক তিন তালাক (তালাক-ই-বিদ্বাত) অসাংবিধানিক বলে মন্তব্য করেন।
ভারতীয় নারীর অর্জিত সাফল্যের কালানুক্রমিক তালিকা
নারীর অবস্থার ধারাবাহিক পরিবর্তন কীভাবে হয়েছে, নারীদের অর্জিত এই সাফল্যগুলি তা তুলে ধরতে পারে:
রাজনীতি
বিশ্বের যেসব দেশে সবচেয়ে বেশি নারী রাজনীতিবিদ আছেন, ভারত তাদের মধ্যে অন্যতম। রাষ্ট্রপতি, প্রধানমন্ত্রী, লোকসভার স্পিকার, বিরোধী দলনেতা সহ বহু গুরুত্বপূর্ণ পদে মহিলারা বিভিন্ন সময় দায়িত্ব সামলেছেন। ভারতের অঙ্গরাজ্য মধ্যপ্রদেশ, বিহার, উত্তরাখণ্ড, হিমাচলপ্রদেশ, অন্ধ্রপ্রদেশ, ছত্তিশগড়, ঝাড়খণ্ড, কেরালা, কর্ণাটক, মহারাষ্ট্র, উড়িষ্যা, রাজস্থান ও ত্রিপুরায় নারীদের জন্য পি.আর.আই গুলিতে ৫০% সংরক্ষণ করা হয়েছে। এই পঞ্চায়েতগুলির বেশিরভাগ প্রার্থীই নারী। বর্তমানে(২০১৫ সালে) কেরালার কোদাসেরী পঞ্চায়েতের সকল নির্বাচিত সদস্যই মহিলা। বর্তমানে ভারতের একাধিক রাজ্যের মুখ্যমন্ত্রী মহিলা।
সংস্কৃতি
ভারতে মহিলাদের অবস্থা ভীষণভাবে পারিবারিক গঠনতন্ত্রের সঙ্গে সম্পর্কযুক্ত। ভারতে, পরিবার এবং পারিবারিক সম্পর্কে ভীষণরকম গুরুত্ব ও অগ্রাধিকার দেওয়া হয়, এবং অধিকাংশ ক্ষেত্রেই পরিবারগুলি পিতৃগোত্রজ। পরিবারগুলি সাধারণত বহু-প্রজন্মের, এবং বিবাহিত মহিলারা শ্বশুরালয়ে বাস করেন। অধিকাংশ পরিবারে নবীন সদস্যরা প্রবীনদের এবং মহিলারা পুরুষদের অভিভাবকত্বে থাকেন। অধিকাংশ বিবাহই একগামী (এক স্বামী এবং এক স্ত্রীর), তবে ভারতে কিছু জনকোষ্ঠীর মধ্যে পুরুষ ও নারী উভয়েরই বহুবিবাহ করার ঐতিহ্য রয়েছে। ভারতে বিবাহানুষ্ঠান বেশ ব্যয়বহুল একটি অনুষ্ঠান। ভারতে অধিকাংশ বিবাহই সম্বন্ধের মাধ্যমে স্থির হয়।
শাড়ি (লম্বা একখন্ড কাপড় যা শরীরের চারপাশে বিভিন্ন কায়দায় জড়িয়ে বা পেঁচিয়ে পড়া হয়) এবং সালোয়ার কামিজ ভারতীয় মহিলাদের প্রধান পোশাক। টিপ এদেশের মহিলাদের প্রসাধনের একটি গুরুত্বপূর্ণ উপকরণ। কপালের টিপ বৈবাহিক বন্ধনে আবদ্ধ থাকার নির্দেশক নয়; তবে, সিঁথির সিঁদুর বহন করে বিবাহিতা সধবা হিন্দু মহিলার পরিচয়চিহ্ণ
রঙ্গোলি (বা কোলাম) ভারতীয় মহিলাদের মধ্যে খুবই জনপ্রিয় একটি প্রথাগত শিল্প।
ভারতীয় সংস্কৃতি অনুযায়ী, পরিবারগুলি সাধারণত দিনের শুরুতে ঈশ্বরের পূজা-উপাসনা করেন ("আরতি" -ভারতীয় পূজাপদ্ধতির অঙ্গ)।
"ভারতীয় জীবনধারা স্বাভাবিক, বাস্তব জীবনধারার দৃষ্টিকেভঙ্গিকে নির্দেশ করে। আমরা কৃত্রিমতার মুখোশ দিয়ে নিজেদেরকে ঢেকে রেখেছি। ভারতের মুখভঙ্গির কোমল ভাব সৃষ্টিকর্তার হাতের চিহ্ন বহন করে।"......জর্জ বার্নার্ড শ
সামরিক ক্রিয়াকলাপ
২৪ শে অক্টোবর, ২০১৫ তারিখে, ভারত সরকার ঘোষণা করেন যে, ভারতীয় বিমান বাহিনী (আইএএফ)-এ মহিলারা যোদ্ধা বিমানচালক(fighter pilot) হিসেবে কাজ করতে পারবেন, যার আগে মহিলাদেরা কেবলমাত্র পণ্যবাহী বিমান ও হেলিকপ্টার চালনার অনুমতি ছিল। সিদ্ধান্তটির ফলে মহিলারা বিমান বাহিনীর যেকোনও পদে অধিষ্ঠিত হওয়ার যোগ্যতা লাভ করেন। ২০১৬ সালে, ভারত সরকার তার একটি ঘোষণায় সেনা এবং নৌবাহিনীর সব বিভাগে নারীদের যুদ্ধক্ষেত্র অবতীর্ণ হওয়ার অনুমতি দেয়।
২০১৪ সালের হিসাবে, ভারতীয় সেনাবাহিনীর ৩%, নৌবাহিনীর ২.৮% এবং বিমান বাহিনীর ৮.৫% সদস্য মহিলা। ২০১৬ সালের হিসাবে, ভারতীয় সশস্ত্র বাহিনীর সকল সক্রিয় এবং সংরক্ষিত বাহিনীর ৫% নারী।
শিক্ষাক্ষেত্র
যদিও ভারতে মহিলা সাক্ষরতার হার দ্রুতগতিতে বৃদ্ধি পাচ্ছে, তবু তা এখনো পুরুষ সাক্ষরতার হারের তুলনায় কম। ছেলেদের তুলনায় কম সংখ্যক মেয়ে স্কুলে ভর্তি হয় এবং অনেক মেয়েই স্কুলছুট। দেশের শহরাঞ্চলে মেয়েরা শিশু শিক্ষার ক্ষেত্রে ছেলেদের প্রায় সমান। তবে, গ্রামাঞ্চলে এখনো মেয়েরা ছেলেদের তুলনায় কম শিক্ষিত হয়। ১৯৯৭ সালের জাতীয় নমুনা জরিপের তথ্য অনুযায়ী, কেবলমাত্র কেরালা ও মিজোরাম সার্বজনীন মহিলা সাক্ষরতা অর্জন করেছে। বিশেষজ্ঞদের মতে, কেরালায় নারীর সামাজিক ও অর্থনৈতিক অবস্থানের উন্নতির প্রধান কারণ হচ্ছে সাক্ষরতা।
মার্কিন বাণিজ্য দপ্তরের(U.S. Department of Commerce) ১৯৯৮ সালের একটি প্রতিবেদন অনুযায়ী, ভারতে নারী শিক্ষার প্রসারের প্রধান বাধাগুলি হল বিদ্যালয়ে সুযোগ-সুবিধার অভাব (যেমন শৌচালয় না থাকা), শিক্ষিকার অভাব এবং পাঠ্যক্রমে লিঙ্গ বৈষম্য (মহিলাদের দুর্বল এবং অসহায় হিসাবে চিহ্নিতকরণ)।
পুরুষদের তুলনায় মহিলাদের সাক্ষরতার হার কম: সাক্ষরতার হার নারীদের ক্ষেত্রে ৬০.৬%, এবং পুরুষদের ক্ষেত্রে ৮১.৩%। ২০১১ সালের আদমশুমারি অনুযায়ী, ২০০১ থেকে ২০১১ সালের মধ্যে সাক্ষরতা ৯.২% বৃদ্ধি পেয়েছে, যা আগের দশ বছরের বৃদ্ধির তুলনায় কম। ভারতে সাক্ষরতার হারে ব্যাপক লিঙ্গবৈষম্য আছে: ২০১১ সালে কার্যকরী সাক্ষরতার হার (৭ বছর বা তারও বেশি বয়সী) পুরুষদের জন্য ৮২.১৪% এবং মহিলাদের জন্য ৬৫.৪৬% ছিল। (১৫ বছর বা তারও বেশি বয়সী জনগণের থেকে পাওয়া ২০১৫ সালের তথ্য)
কর্মক্ষেত্রে অংশগ্রহণ
প্রচলিত ধারণাকে নস্যাত্ করে, ভারতের বিপুলসংখ্যক নারী কর্মক্ষেত্রে প্রবেশ করে। জাতীয় তথ্য সংগ্রহের সংস্থাগুলি স্বীকার করে যে নারী শ্রমিকদের কর্মক্ষেত্রে অবদান সম্পর্কে পরিসংখ্যানগুলি ভীষণরকম কমিয়ে বলে। যদিও, উপার্জনশীল কর্মীবাহিনীতে পুরুষদের তুলনায় মহিলাদের সংখ্যা এখনো কম। দেশের শহরাঞ্চলে বহু সংখ্যক নারী কর্মক্ষেত্রে অংশগ্রহণ করেন। উদাহরণস্বরূপ, তথ্যপ্রযুক্তি শিল্পের ৩০% কর্মচারী মহিলা।
গ্রামীণ ভারতে কৃষি এবং কৃষিসংক্রান্ত শিল্প খাতে, শ্রমিকদের ৮৯.৫% নারী। সামগ্রিক কৃষি উৎপাদন ক্ষেত্রে, মোট শ্রমিকের মোটামুটি শতকরা ৫৫% থেকে ৬৬% নারী। ১৯৯১ সালের বিশ্বব্যাংকের রিপোর্ট অনুযায়ী, ভারতে দুগ্ধোত্পাদন শিল্পে নিযুক্ত কর্মীদের ৯৪% নারী। অরণ্যভিত্তিক ক্ষুদ্র শিল্পে নিযুক্ত কর্মীদের ৫১% মহিলা।
ভূমি ও সম্পত্তির অধিকার
বেশিরভাগ ভারতীয় পরিবারে, মহিলাদের নামে কোনো সম্পত্তির মালিকানা নেই, এবং তারা পৈতৃক সম্পত্তির অংশ পান না। তাদের সুরক্ষার্থে থাকা আইনগুলির যথাযথ প্রয়োগের অভাবে নারীরা এখনো বহু ক্ষেত্রে জমি ও সম্পত্তির প্রকৃত অধিকার পায়না। ভারতে সম্পত্তির উপর নারীর অধিকার ধর্ম ও গোত্রের উপর নির্ভরশীল এবং বহু আইনি ও প্রথাগত জটিলতার জালে আবদ্ধ, কিন্তু মূলগতভাবে এই পদক্ষেপগুলির লক্ষ্য নারীকে সমান ও বৈধ অধিকার প্রদান করা, বিশেষতঃ হিন্দু উত্তরাধিকার (সংশোধন) আইন(The Hindu Succession (Amendment) Act, 2005), ২০০৫ পাশ হওয়ার পর থেকে।
১৯৮৬ সালে, ভারতের সুপ্রিম কোর্ট নির্দেশ দেন, জনৈকা বয়স্ক তালাকপ্রাপ্ত মুসলিম মহিলা শাহ বানু খোরপোশ পাওয়ার অধ্কারী। যদিও, মৌলবাদী মুসলিম নেতারা সিদ্ধান্তটির বিরোধিতা করে অভিযোগ করেন যে আদালত তাদের নিজস্ব আইনে হস্তক্ষেপ করছেন। এরপর কেন্দ্রীয় সরকার মুসলিম মহিলা (বিবাহবিচ্ছেদ সম্পর্কিত অধিকার সুরক্ষা) আইন(Muslim Women's (Protection of Rights Upon Divorce) Act) পাস করেন।
অরিজিন অব লাইফ এন্ড ইভোল্যুশন অব বায়োস্ফিয়ার
অরিজিন অব লাইফ এন্ড ইভোল্যুশন অব বায়োস্ফিয়ার (Origins of Life and Evolution of Biospheres) হচ্ছে একটি পির রিভিউ হওয়া বৈজ্ঞানিক সাময়িকী। যা জ্যোতির্জীববিজ্ঞান ও জীবনের সুচনা কীভাবে হলো, তা নিয়ে গবেষণা করার নিমিত্তে ১৯৬৮ সালে প্রতিষ্ঠিত হয়েছে। এটি ইন্টারন্যাশনাল সোসাইটি ফর দ্য স্টাডি অব দ্য লাইফের অফিসিয়াল সাময়িকী। এই সাময়িকীতে যেসব বিষয় নিয়ে গবেষণা পর্যবেক্ষিত হয়, তা হলো পৃথিবী এবং অন্য কোথাও কীভাবে জীবনের সুচনা হয়েছে, সেই প্রাণের বিবর্তন, বণ্টন এবং তার ভবিষ্যৎ। উদাহরণস্বরুপ, এইসব ক্ষেত্রের মধ্যে যেগুলো নিয়ে কাজ করতে দেখা যায়, তা হলো: পূর্বের পৃথিবীর পরিবেশ এবং তৎকালীন আদি জৈব রসায়ন, স্ব-প্রতিলিপিতে সক্ষম ব্যবস্থা, আরএনএ বিশ্ব প্রকল্প এবং জেনেটিক কোডের সৃষ্টির সমস্যা। ২০১৬ সালের জার্নাল সাইটেশন রিপোর্ট অনুসারে এর ইমপ্যাক্ট ফ্যাক্টর ১.০০০। জীবাশ্মবিদ্যার উপর সাম্প্রতিক গবেষণা অনুসারে, আনুমানিকভাবে প্রথম জীবনের সূচনার হয়েছে; ২-৩ বিলিয়ন বা ৩.৫-৩.৮ বিলিয়ন বছর পুর্বে।
অ্যাবস্ট্রাক্টস এবং নির্ঘণ্ট
নিমোক্ত উপাত্তভান্ডারে এই সাময়িকীটি সূচীকৃত ও সারমর্ম দেওয়া হয়েছে:
ভারতে নারী
ভূমি ও সম্পত্তির অধিকার
একইভাবে, খ্রিস্টান নারীরাও বিবাহবিচ্ছেদ এবং উত্তরাধিকারের ক্ষেত্রে সমান অধিকারে লাভের জন্য বহু বছর ধরে লড়াই করছেন। ১৯৯৪ সালে, নারী সংগঠনগুলির সঙ্গে যৌথভাবে সমস্ত গীর্জা, খৃস্টান বিবাহ এবং বিবাহ নিবন্ধকরণ বিল নামে একটি খসড়া আইন তৈরি করে। তবে, সরকার এখনও এবিষয়ে প্রাসঙ্গিক আইন সংশোধন করেনি। খ্রিস্টান নারীরা যাতে সম্পত্তিলাভের ক্ষেত্রে সমানাধিকার ভোগ করেন ভারতীয় আইন কমিশন ২০১৪ সালে সেজন্য সরকারকে প্রয়োজনীয় আইন পরিবর্তন করতে সুপারিশ করেন।
অ্যাসিড নিক্ষেপ
থমাস রয়টার্স ফাউন্ডেশন একটি সমীক্ষা অনুযায়ী, নারীদের বসবাসের জন্য ভারত বিশ্বের চতুর্থ বিপজ্জনকতম স্থান। যেকোন শ্রেণি, বর্ণ, বা ধর্মের মহিলা এই নিষ্ঠুর হিংসা এবং বিকৃতির শিকার হতে পারেন, মহিলাদের হত্যা বা স্থায়ীভাবে জখম করার উদ্দেশ্যে করা এইসব পূর্বপরিকল্পিত অপরাধ যা নাকি নারীকে তার সঠিক ভূমিকায় নিয়োজিত করার একটি পাঠ হিসাবে কাজ করবে। ভারতে, যেসব মহিলা কোনো পুরুষের দেওয়া বিবাহের প্রস্তাব প্রত্যাখ্যান করেছেন বা বিবাহবিচ্ছেদের দাবি জানিয়েছেন অ্যাসিড আক্রমণ তাদের বিরুদ্ধে প্রতিশোধগ্রহণের একটি উপায়। ভয়ংকর এই অপরাধের কারনে এসিড নিক্ষেপকারী প্রচলিত বিচার ব্যবস্থায় নিজের সর্বোচ্চ শাস্তি মৃত্যুদন্ড হতে পারে তা জেনেও এসিড নিক্ষেপ করে নারীকে আমৃত্যু যন্ত্রনার দিকে ঠেলে দেয়। এসিড আক্রমণের সংখ্যা দিন দিন বাড়তে থাকায় অ্যাসিড প্রস্তুতকরণ, বিক্রয় ও পরিবহনের উপর বহু কঠোর বিধিনিষেধ আরোপিত হয়েছে।
নাবালিকার বিবাহ
ভারতে বাল্যবিবাহ বহুদিন থেকে প্রচলিত আছে এবং আজও তা সম্পূর্ণরূপে বন্ধ হয়নি। ঐতিহাসিক তথ্যানুযায়ী, বালিকাবধূরা বয়ঃসন্ধিকালে উপনীত হওয়ার পূর্ব পর্যন্ত পিতামাতার সঙ্গে থাকত। অতীতে, অল্পবয়সী বিধবাদের তীব্র যন্ত্রণাময় জীবনযাপনে বাধ্য করা হত, তাদের মাথা কামানো হত, সমাজের লাঞ্ছনার সহ্য করে তাদের বিচ্ছিন্ন জীবন যাপন করতে হত। ১৮৬০ সালে বাল্যবিবাহ বেআইনি ঘোষিত হয়েছে, তবে এই প্রথা এখনও সম্পূর্ণরূপে নিশ্চিহ্ণ হয়নি। ১৯২৯ সালের বাল্যবিবাহ নিয়ন্ত্রণ আইন(Child Marriage Restraint Act) এবিষয়ে একটি প্রাসঙ্গিক আইন।
ইউনিসেফের "বিশ্বের শিশুদের অবস্থা-২০০৯(State of the World’s Children-2009)" প্রতিবেদন অনুসারে, ২০ থেকে ২৪ বছর বয়সী ৪৭% ভারতীয় মহিলা ১৮ বছর বয়সের আগে বিয়ে করেন, যা গ্রামাঞ্চলে বেড়ে হয় ৫৬%। রিপোর্টে আরো দেখানো হয়েছে যে পৃথিবীর ৪০% বাল্যবিবাহের ঘটনা ভারতে ঘটে থাকে।
গার্হস্থ্য হিংসা
প্রাক্তন মহিলা ও শিশু কল্যাণ মন্ত্রী রেণুকা চৌধুরীর মতে ভারতে প্রায় ৭০% মহিলা গার্হস্থ্য হিংসার শিকার। ১৯৮৩ সালের ফৌজদারী আইনে ৪৯৮-এ ধারা "একজন মহিলার স্বামী বা স্বামীর আত্মীয় কর্তৃক তার প্রতি নিষ্ঠুরতা প্রদর্শন(Husband or relative of husband of a woman subjecting her to cruelty)” অন্তর্ভুক্তির মধ্যে দিয়েই গৃহাভ্যন্তরীণ হিংসার বিষয়টি প্রথম আইনি পথে মোকাবিলা করা হয়।
জাতীয় অপরাধ নিবন্ধীকরণ বিভাগ(National Crime Records Bureau) কর্তৃক প্রকাশিত তথ্যানুযায়ী প্রতি তিন মিনিট মহিলার বিরুদ্ধে একটি অপরাধের ঘটনা সংঘটিত হয়, প্রতি ২৯ মিনিটে একজন মহিলা ধর্ষিতা হন, প্রতি ৭৭ মিনিটে একজন মহিলার পণপ্রথার শিকার হয়ে মৃত্যু হয় এবং প্রতি নয় মিনিটে একজন মহিলা তার স্বামী বা শ্বশুরবাড়ির লোকের নির্যাতনের শিকার হন। ভারতবর্ষের নারীদের জন্য পারিবারিক হিংসার থেকে সুরক্ষা আইনের(Protection of Women from Domestic Violence Act) আইনি রক্ষাকবজ থাকা সত্ত্বেও এধরনের ঘটনা বন্ধ হয়নি।
ভারতে, নারীদের প্রতি যে কোনো ধরনের পারিবারিক হিংসা যথা, বর্তমান বা প্রাক্তন জীবনসঙ্গীর করা শারীরিক, মানসিক, বা যৌন নির্যাতন বিপজ্জনক আখ্যা পাওয়ার মতো নির্যাতন বলে বিবেচিত হয়। পারিবারিক হিংসা একটি অপরাধ বা অভিযোগ হিসাবে না দেখে একটি ব্যক্তিগত বা পারিবারিক বিষয় হিসেবে দেখা হয়। অভিযোগের প্রকার নির্ধারণে, বর্ণ, শ্রেণী, ধর্মীয় প্রবণতার বিষয়গুলি বিবেচনার মধ্যে রাখা হয়, যা কখনো কখনো পদক্ষেপ গ্রহণ করা হবে কিনা তা নির্ধারণ করে দেয়। বহু গবেষণায় হিংসার প্রাদুর্ভাবের কথা উল্লেখ করা হয়েছে এবং অপরাধের ন্যায়বিচার করার কথা বলা হয়েছে, কিন্তু বেশিরভাগ মহিলা অভিযোগ জানানোর ব্যাপারে অনাগ্রহী। এই মহিলারা ন্যায়বিচার, মর্যাদা এবং সমতালাভের সাংবিধানিক অধিকারের অধিকারী কিন্তু সামাজিক-সাংস্কৃতিক প্রেক্ষাপটকে সমর্থন করে তারা অভিযোগ জানানোর ব্যাপারে অনাগ্রহী। যেহেতু নারীরা হিংসার কথা বলতে এবং সাহায্য খুঁজতে অস্বীকার করছেন, তারা বহুক্ষেত্রে যথোপযুক্ত প্রতিকারও পাচ্ছেন না।
পণপ্রথা বা যৌতুক
১৯৬১ সালে, ভারত সরকার পণপ্রথা নিষিদ্ধকরণ আইন পাস করেন যার ফলে বৈবাহিক ব্যবস্থাগুলিতে যৌতুকের দাবি বেআইনি তবে, কিছু জায়গায় যৌতুক সংক্রান্ত পারিবারিক হিংসা, আত্মহত্যা এবং খুনের ঘটনা প্রকাশিত হয়েছে। ১৯৮০ এর দশকে এরকম অনেকগুলি মামলা দায়ের করা হয়েছিল।
১৯৯৭ সালের এক রিপোর্টে দাবি করা হয়েছে যে, প্রতিবছর ভারতে যৌতুক সংক্রান্ত কারণে কমপক্ষে ৫০০০ নারীর মৃত্যু হয় এবং প্রতিদিন কিছু সংখ্যক মহিলার 'রান্নাঘরের আগুনে' মৃত্যু হয় যা খুব সম্ভবত ষড়যন্ত্রমূলক। বধূর অগ্নিদগ্ধ হয়ে মৃত্যুর এইসব ঘটনা ভারতেই সমালোচিত হয়। শহুরে শিক্ষিত শ্রেণির মধ্যে, যৌতুকের দাবিতে নির্যাতন উল্লেখযোগ্যভাবে কমছে।
নারী সুরক্ষা সংক্রান্ত আইন
১)বাল্যবিবাহ নিষিদ্ধকরণ আইন।২) সতীদাহ প্রথ নিষিদ্ধকরণ আইন।
নারীর অধিকার
জাতীয় অপরাধ নিবন্ধীকরণ বিভাগ ২০১১ সালে পণের দাবিতে অত্যচারে ৮৬১৮-টি মৃত্যুর ঘটনার কথা জানায়। বেসরকারি দাবি অনুযায়ী আনুমানিক সংখ্যাটা অন্তত তিনগুণ বেশি।
ভারতে পুরুষ-নারী লিঙ্গ অনুপাতে পুরুষের সংখ্য উল্লেখযোগ্যভাবে কম, যার প্রধান কারণ পরিণত বয়সে পৌঁছানোর আগেই বহু কন্যা মারা যায়। অন্যান্য বর্ণের গোষ্ঠীর তুলনায় ভারতে আদিবাসী সমাজের লিঙ্গ অনুপাতে ভারসাম্য বেশি যদিও উপজাতি সম্প্রদায়ের আয়ের মাত্রা বা সাক্ষরতার হার অনেক নিচে, স্বাস্থ্য সুবিধা অপর্যাপ্ত। অনেক বিশেষজ্ঞের মতে ভারতে বেশি সংখ্যক পুরুষের উপস্থিতি বালিকা শিশুর মৃত্যু ও কন্যাভ্রূণ হত্যার কথা ইঙ্গিত করে। দেশের উত্তর-পশ্চিমাঞ্চলে বিশেষ করে হরিয়ানা এবং জম্মু ও কাশ্মীরে লিঙ্গ অনুপাত উল্লেখযোগ্যভাবে আশঙ্কাজনক।
১৯৯৪ সালে ভারত সরকার শব্দোত্তর-তরঙ্গ অভিবীক্ষণের(Ultrasound Scanning) (অথবা অন্য যে কোনও পরীক্ষা যা এই তথ্য প্রদান করবে) পরে মহিলাদের বা তাদের পরিবারের তরফে শিশুর লিঙ্গ সম্পর্কে প্রশ্ন করার উপর নিষধাজ্ঞা আরোপ করে একটি আইন পাস করে এবং চিকিৎসক বা অন্য কোন ব্যক্তিকে স্পষ্টভাবে এই তথ্য প্রদান থেকে বিরত থাকতে বলে। বাস্তবে পণপ্রথা নিষিদ্ধকরণ আইনের মতোই এই আইনেরও যথাযথ প্রয়োগ হয়নি এবং কন্যা ভ্রূণ হত্যা সম্পূর্ণ বন্ধ হয়নি এবং সদ্যোজাত শিশুদের লিঙ্গ অনুপাত আরও ভারসাম্য হারাচ্ছে।
কিছু গ্রামীণ এলাকায় এখনও শিশুকন্যাদের হত্যা করা হয়। কখনও কখনও পরিবারের অবহেলাও তাদের মৃত্যুর মুখে ঠেলে দেয়, উদাহরণস্বরূপ যদি কোনো পরিবার অসুস্থ কন্যার উচ্চমূল্য ওষুধের জন্য অর্থ ব্যয় না করে বা অসুস্থ কন্যার যথাযথ শুশ্রূষা না করে।
পণপ্রথার অত্যাচার বন্ধ না হওয়া ভারতে কন্যাভ্রূণ হত্যা এবং শিশুকন্যা মৃত্যুর অন্যতম প্রধান কারণ।